Šabľozubec

Šabľozubce (nevhodné synonymá pozri v článku šabľozubý tiger) je súhrnné označenie pre všetky synapsidy (čiže cicavce a cicavcovité plazy) s veľkými šabľovitými či dýkovitými vrchnými očnými zubami. V užšom zmysle je tento pojem obmedzený len na dravé synapsidy tohto typu (synonymum je potom aj šabľozubé predátory). Šabľozubce netvoria ucelenú taxonomickú skupinu, ale sú roztrúsené na viacerých miestach vývojového stromu. Konkrétne šabľozubce (vrátane nedravých) zahŕňajú nasledujúce taxóny:
v rámci cicavcov (Mammalia) (synonymum: šabľozubé cicavce):
v rámci placentálovcov (Eutheria):
v rámci mäsožravcov (Carnivora):
tzv. pravé šabľozubé mačky (alebo tigre alebo levy) = časť čeľade mačkovité, konkrétne:
 podčeľaď marchairodontiny (Machairodontinae) - t.j. napr. tiger šabľozubý (= rod marchairodus a/alebo rod smilodon)
 rod Nimravides
 rod Hyperailurictis
tzv. nepravé šabľozubé mačky (alebo tigre alebo levy):
čeľaď nimravidy (Nimravidae)
čeľaď barboufelidy (Barboufelidae)
v rámci kreodontov (Creodonta):
časť čeľade Oxyaenidae (konkrétne podčeľaď Machaeroidinae - pozor na zámenu s Machairodontinae)
časť čeľade Hyaenodontidae
v rámci radu Cimolesta:
 rod Titanoides
v rámci kopytníkov (Euungulata):
časť čeľade Uintatheriidae (konkrétne rody Uintatherium a Eobasileus)
v rámci prežúvavcov (Ruminantia):
čeľaď tragulovité
čeľaď kabarovité
časť čeľade jeleňovité (konkrétne podčeľade mundžaky a srnčeky)
čeľaď Palaeomericidae
v rámci vačkovcov (Metatheria): 
čeľaď Thylacosmilidae (=staršie: podčeľaď Thylacosmilinae)
časť čeľade Deltatheriidae
v rámci cicavcovitých plazov (čiže synapsíd v užšom zmysle):
niektoré pokročilé taxóny, napr. časť podradov Gorgonopsia a Anomodontia či rod Ivantosaurus
VALENT, D. Úspechy a pády šabľozubcov – zuby ako šable. In: Goldman - Animal 2.7.2011 KNOR, S. Šavlozubí predátoři kenozoika 1 a 2. In: Živa PIRAS et al. Evolution of the sabertooth mandible: A deadly ecomorphological
specialization, 2018 

Zdroje

Kategória:Cicavce
Kategória:Synapsida